มีอาการคันหลังปัสสาวะมาสักพักแล้วคะ รู้สึกอวัยเพศไม่สบายตัว รู้สึกแสบๆคันๆ ปัสสาวะบ่อยเหมือนออกไม่สุด ไม่สามารถกลั้นปัสสาวะได้ มีสีเข็มๆ ไม่เคยมีเพศสัมพันธ์ ไม่ปวดท้องน้อย ไม่ปวดเอว แต่เวลามีประจำเดือน รู้สึดปวดข้างในอวัยวะเพศมากคะ ปวดมากถึงมากที่สุด แต่ไม่ปวดท้องประจำเดือน อาการแบบนี้เป็นอาการของโรคร้ายไหมคะ
สวัสดีค่ะ อาการแสบคันบริเวณอวัยวะเพศหลังปัสสาวะนั้น อาจเกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ช่องคลอดแสบและคันจากความแห้ง แต่มักเกิดในหญิงวัยทอง5.ทางเดินปัสสาวะอักเสบ เช่นกระเพาะปัสสาวะอักเสบ ท่อปัสสาวะอักเสบสังเกตอาการถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์